Ani

Ani (arménsky Անի, , , gruzínsky ანისი, ) bolo staroveké arménske mesto. Pozostatky mesta sú dnes archeologickou lokalitou a leží v tureckej provincii Kars neďaleko hraníc s Arménskom.

Vďaka svojej výnimočnosti bolo v roku 2016 zapísané na zoznam svetového dedičstva  UNESCO.Archaeological Site of Ani. UNESCO

 Dejiny 
Arménski kronikári Ani prvý raz uvádzajú v 5. storočí. V rokoch 961 až 1045 bolo hlavným mestom Bagratovského arménskeho kráľovstva, ktoré zahŕňalo väčšinu dnešného Arménska a východnú časť dnešného Turecka. Mesto sa rozkladalo na trojuholníkovej prirodzene chránenej planine, ktorú chráni na východnej strane údolie rieky Achurjan, ktorá tu tvorí hranicu medzi Tureckom a Arménskom. 

Bolo nazývané "mestom 1 001 kostolov"  Hakobyan, Tadevos. (1980). Անիի Պատմություն, Հնագույն Ժամանակներից մինչև 1045 թ. [The History of Ani, from Ancient Times Until 1045], vol. I. Yerevan: Yerevan State University Press, pp. 214–217. a ležalo na križovatke niekoľkých obchodných ciest. Jeho kostoly, paláce či opevnenia boli vo svojej dobe na vysokej úrovni, či už z hľadiska technického, alebo umeleckého. V dobách najväčšej slávy tu žilo 100 000 - 200 000 obyvateľov.R. Panossian: The Armenians: From Kings and Priests to Merchants and Commissars. New York 2006, S. 60. a mesto tak súperilo s Carihradom, Bagdadomm alebo Damaskom. Mesto bolo niekoľkokrát dobyté a vyplienené a postupne strácalo svoj význam. Úplne opustené bolo v 18. storočí.

Medzi najviditeľnejšie pozostatky patria:
 Pozostatky hradieb na severnej strane mesta
 Katedrála (Surp Asdvadzadzin) - najväčšia samostatná stavba areálu (30 metrov dlhá, 20 metrov vysoká) dokončená začiatkom 11. storočia pod dohľadom architekta Trdata. Bola sídelným kostolom patriarchátu arménskej cirkvi. Bola postavená ako bazilika s kupolou (kupola sa zrútila pri zemetrasení v roku 1319), niektoré jej architektonické prvky (vrátane objemu samotného) predznamenávajú neskoršiu gotiku.
 Kostol Spasiteľa - údajne vznikol preto, aby chránil časť Kristovho kríža dovezeného sem z Konštantínopolu. Zachovaná je polovica stavby, keď druhá bola zničená pri búrke v 50. rokoch 20. storočia.
 Kostol sv. Gregora (Tigran Honentz) - postavený v roku 1215. Je najlepšie zachovanou pamiatkou v Ani. Je bohato zdobený najmä v exteriéri.
 Mešita Menüçehir Camii z konca 11. storočia, z doby nadvlády seldžuckých Turkov. Najdochovanejšou časťou je minaret.
 Kostol sv. Juraja (Abughamrentz) - malý kostolík v tvare rotundy z konca 10. storočia.

 Referencie 

 Iné projekty 

 Externé odkazy 
 Virtual Ani
 The empire the world forgot

 Zdroj

Kategória:Archeologické lokality v Turecku
Kategória:Dejiny Turecka
Kategória:Dejiny Arménska
Kategória:Lokality Svetového dedičstva v Turecku